Diari Oficial de la Generalitat Valenciana


Sumari del DOGV 6665, del 05-12-2011 (2011/11099)

Notificació de la sentència dictada en el judici de divorci contenciós número 258/2011.
---------------------------------------------------------------------------------------

### Dades del document

Número de DOGV
:   6665

Data del DOGV
:   05-12-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/11063


Organisme emissor
:   Jutjat de Primera Instància Número 10 d'Alacant

Tipus de document
:   Edicte

Notificació de la sentència dictada en el judici de divorci contenciós número 258/2011. [2011/11501]  
Divorci contenciós 000258/2011-C4  
De: Luis Soto Ferrándiz.  
Procurador: Enrique de la Cruz Lledó.  
Contra: María de los Ángeles Vidal Ramírez.  
Procurador/a: -  
En aquest procediment de divorci contenciós, seguit a instàncies de Luis Soto Ferrándiz contra María de los Ángeles Vidal Ramírez, s'ha dictat la sentència que, literalment, és com segueix:  
«Sentència número 500/2011  
Alacant, 27 de juliol de 2011  
Susana Martínez González, magistrada jutgessa del Jutjat de Primera Instància número 10 d'Alacant, he vist aquestes actuacions de judici verbal número 258/2011, entre les parts; d'una, com a demandant, Luis Soto Ferrándiz, representat pel procurador el senyor De la Cruz Lledó i assistit pel lletrat el senyor Lledó Giner i, d'una altra, com a demandada, María de los Ángeles Vidal Ramírez, declarada en rebel·lia, sobre divorci contenciós, amb la intervenció del Ministeri Fiscal.  
  
  
Dispositiva  
Estime en part la demanda i declare la dissolució per divorci del matrimoni contret en data 28 de maig de 1994, entre les parts, Luis Soto Ferrándiz i María de los Ángeles Vidal Ramírez, amb els efectes legals inherents a aquesta declaració, i decrete els següents:  
  
Primer. Queden revocats els consentiments i poders que els cònjuges s'hagueren atorgat entre si, i cessa, llevat que hi haja un pacte en sentit contrari, la possibilitat de vincular béns privatius de l'altre cònjuge en l'exercici de la potestat domèstica.  
Segon. Els fills menors d'ambdues parts, T. i L., sotmesos a la pàtria potestat d'ambdós progenitors, quedaran sota la guarda i custòdia del pare, i cada progenitor ha de mantindre informat el contrari sobre l'evolució escolar, social i sanitària dels fills, sempre que el progenitor no la puga obtindre per si mateix, i els professionals que s'ocupen dels menors estaran obligats a subministrar, tant al pare com a la mare, qualsevol informació que els sol·liciten sobre els seus fills, per ser ambdós titulars de la pàtria potestat. Així mateix, s'haurà de sol·licitar el consentiment de l'altre progenitor (que s'entendrà atorgat si no mostrara la seua oposició en els 10 dies naturals següents de la notificació fefaent) o comptar amb l'autorització judicial prèvia per als canvis de residència que, per la distància, impedisquen o dificulten el règim de visites, per als canvis de col·legi, orientació educativa, religiosa o laica, tractaments mèdics o psicològics transcendents, sobre tot de cirurgia estètica i, en general, qualsevol alteració que afecte de manera important a la vida de la menor.  
Tercer. S'estableix com a règim de visites i comunicacions amb el progenitor no custodi, supeditat a sol·licitud prèvia d'aquest per la mare, visites tutelades pel punt de trobada, de caràcter setmanal, d'una a dos hores de durada, que s'interrompran durant les vacances de Setmana Santa, Nadal i un mes d'estiu.  
Quart. S'assenyala la quantitat de tres-cents (300) euros en concepte d'aliments a favor dels fills, quantitat que la mare ha d'ingressar els primers cinc dies de cada mes en el compte que a aquest efecte assenyale l'altre progenitor, i que s'actualitzarà anualment de conformitat amb les variacions de l'IPC; cada progenitor ha de pagar el 50% de les despeses extraordinàries que puguen ocasionar els fills. Respecte d'aquests, en allò relatiu a les activitats extraescolars o d'oci, de caràcter no necessari o no recomanades com a reforç pel col·legi o per prescripció o consell mèdic o psicològic, sols s'hauran d'assumir al 50% les que es realitzen per comú acord entre els progenitors; en cas contrari, n' assumirà el pagament aquell que haja decidit la realització d'aquesta activitat. En tot cas, les despeses extraordinàries que no tinguen caràcter urgent hauran de ser consentides per ambdós progenitors, i s'entendrà que el contrari accepta la realització de la despesa quan, notificada la intenció de realitzar aquesta i el seu import, amb els documents corresponents, per qualsevol mitjà fefaent, deixe transcórrer el termini de 10 dies sense mostrar-hi oposició. En cas de discrepància entre les parts sobre la procedència de la despesa, s'haurà de sotmetre a decisió judicial. Sols les de caràcter urgent i necessari es podran realitzar sense previ consentiment o autorització judicial.  
Cinqué. S'atribueix l'ús de l'habitatge conjugal i el parament familiar, siti al Campello, carrer de la Mare de Déu dels Desemparats, número 15, 1r, D, a l'actor i als fills menors del matrimoni.  
Sisé. No s'estimen motius per a imposar les costes processals a cap dels litigants.  
Mode d'impugnació: mitjançant un recurs d'apel·lació davant de l'Audiència Provincial d'Alacant (art. 455 LEC). El recurs s'ha de preparar mitjançant un escrit que cal presentar davant d'aquest Jutjat dins del termini de cinc dies, que es limite a esmentar la resolució objecte d'apel·lació, on es manifeste la voluntat de recórrer-hi, amb la indicació dels pronunciaments que s'impugnen (art. 457,2 LEC).  
  
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat.  
Cal constituir el dipòsit ingressant la quantitat esmentada en el banc Banesto, en el compte corresponent a aquest expedient (JJJJ 2112 WC EEEE AA) indicant en el camp "Concepte" el codi "02 civil-apel·lació" i la data de la resolució objecte de recurs amb el format dd/mm/aaaa.  
  
En el cas de realitzar l'ingrés mitjançant una transferència bancària, després d'emplenar el codi de compte corrent (CCC, 20 dígits), cal indicar, en el camp «Concepte», el número de compte, el codi i la data en la forma exposada en el paràgraf anterior.  
En cap cas serà admesa una consignació per un import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Aquesta és la meua sentència, que pronuncie, mane i firme».  
I atés que la demandada esmentada, María de los Ángeles Vidal Ramírez, es troba en parador desconegut, expedisc aquest edicte a fi que valga de notificació de forma deguda.  
  
Alacant, 24 d'octubre de 2011.- El secretari judicial: Pedro Fernando González de Pereda.